Эзгуликка йўналтирилган ташаббуслар\nЎзбекистон Республикаси Президенти Шавкат Мирзиёевнинг шу йил 9 июнь куни Қозоғистонда ўтган Шанхай ҳамкорлик ташкилоти Давлат раҳбарлари кенгашининг cаммитидаги нутқи халқаро экспертлик-таҳлилий доираларда кенг муҳокама қилинмоқда. Аксарият кузатувчилар фикрича, Ўзбекистон раҳбари томонидан Остона саммитида илгари сурилган ташаббуслар ШҲТнинг янада ривожланишида муҳим аҳамият касб этади.\nХорижий оммавий ахборот воситаларида давлатимиз раҳбарининг минтақавий хавфсизлик масалалари бўйича фикр ва нуқтаи назари, ШҲТ доирасида ҳамкорликни янада равнақ топтиришга доир ташаббус ва таклифларининг амалий аҳамияти юқори баҳоланмоқда. Экспертларнинг билдиришича, Ўзбекистон ташкилотга янги аъзоларни қабул қилиш жараёнида муҳим ўрин тутди. Чунки ШҲТ Давлат раҳбарлари кенгашининг 2010 ва 2016 йилларда Тошкент шаҳрида ўтган cаммитида ташкилотнинг кенгайиши учун тамал тоши бўлган ҳужжатлар қабул қилинди. Жумладан, Шанхай ҳамкорлик ташкилотига янги аъзоларни қабул қилиш тартиби тўғрисидаги низом, Ҳиндистон Республикаси ва Покистон Ислом Республикасининг ШҲТга аъзо давлат мақомини олиш йўлидаги мажбуриятлари тўғрисидаги меморандумлар имзоланди.\nЎзбекистон Деҳли ва Исломобод ташкилотга қабул қилиниши ҳисобига янада кенгайиши кўп қиррали ҳамкорликни бун-дан-да ривожлантириш, унинг халқаро миқёсдаги ролини мустаҳкамлаш учун принципиал жиҳатдан янги имкониятларни шакллантиради, деб билади. Масалан, Хитойнинг “Жэньминь жибао” нашрида ёзилишича, ушбу икки мамлакатнинг “ШҲТ оиласи”га қўшилиши муҳим сиёсий мақсадга — Ҳиндистон — Покистон муносабатларини мустаҳкамлашга ҳамда минтақадаги вазиятни барқарорлаштиришга хизмат қилади. Қолаверса, экспертларнинг қайд этишича, мазкур йирик мамлакатлар раҳбарларининг ШҲТ доирасида мунтазам учрашиб туриши Жанубий Осиёнинг ушбу муҳим давлатлари ўртасидаги муносабатларни яхшилаш ҳамда ҳамкорликни ривожлантириш учун зарур платформа яратади.\nШҲТнинг кенгайиши иқтисодий жиҳатдан ҳам қатор афзалликларга эга. Бу ташкилот аъзоларига Ҳиндистон ва Покистон портлари орқали дунё бозорларига чиқиш ҳамда бутун минтақанинг улкан транзит салоҳиятини кенг рўёбга чиқариш учун янги имкониятлар очади.\n“Жэньминь жибао” газетаси шарҳловчиларининг таъкидлашича, Хитой ва Европа мамлакатлари ўртасида юк темир йўл қатновининг кўпайиши ШҲТга аъзо давлатларнинг савдо айланмаси изчил ўсишига олиб келади.\nШанхай ижтимоий фанлар академияси мутахассислари эътироф этганидек, Президент Шавкат Мирзиёевнинг Хитой — Қирғизистон — Ўзбекистон темир йўли барпо қилинишини жадаллаштиришга оид таклифи “Осиё — Европа” йўл-транспорт тизимининг тўлақонли фаолият юритишини таъминлашда стратегик аҳамиятга эгадир.\nЎзбекистон учун ШҲТга аъзо давлатлар билан савдо-иқтисодий алоқаларни янада мустаҳкамлаш, шунингдек, транспорт-коммуникация лойиҳаларини амалга ошириш соҳасидаги ҳамкорликни фаоллаштириш устувор йўналиш ҳисобланади. Бу ШҲТ маконида мавжуд долзарб муаммоларга ечим топишда ҳал қилувчи роль ўйнайди.\nБритания Қироллик институти мутахассислари фикрига кўра, савдо-иқтисодий ва транспорт-коммуникация ло-йиҳаларининг ҳаётга татбиқ этилиши минтақада хавфсизликни ва барқарорликни кафолатлашнинг энг самарали усули саналади.\nЧет эллик экспертларнинг таъкидлашича, ташкилот доирасида ҳамкорликда тадқиқотларни ривожлантириш учун мавжуд илмий салоҳиятдан унумли фойдаланиш зарурати ҳақидаги Ўзбекистон таклифи ҳам ғоят муҳим аҳамият касб этади. Бунда етакчи илмий-тадқиқот муассасаларининг биотехнология, ген инженерияси, муқобил энергия, жумладан, қуёш, шамол, биогаз ва кичик гидроэнергетика соҳаларида ҳамкорлик қилиши айни заруратдир. Чиндан ҳам, ШҲТга аъзо мамлакатлар улкан илмий салоҳиятга эга. Шубҳасиз, ундан фойдаланиш ташкилот доирасида ҳамкорликни сифат жиҳатидан бутунлай янги босқичга олиб чиқади. Шу сабабли экспертлар Ўзбекистоннинг конкрет амалий натижаларга эришишга қаратилган таклифи барча аъзо-давлатлар учун долзарб эканлигини ҳамда уларнинг манфаатларига хизмат қилишини алоҳида кўрсатишмоқда.\nХалқаро кузатувчилар Президентимиз томонидан илгари сурилган яна бир таклифни алоҳида эътироф этаяпти. Яъни ШҲТ Минтақавий аксилтеррор тузилмасида глобал ахборот маконида пайдо бўлаётган таҳдидлар мониторинги тизимини ташкил этиш ва уларга қарши курашиш тобора кучайиб бораётган хавф-хатарларга барҳам беришда амалий ечим бўлади. ШҲТ МАТТ ваколатлари кенгайтирилиши мазкур тузилманинг минтақавий хавфсизлик ва барқарорликни таъминлашда самарали механизм сифатидаги ролини мустаҳкамлайди.\nАмалиёт шуни кўрсатмоқдаки, халқаро террорчилик ташкилотлари ўз сафини интернет имкониятларидан фаол фойдаланган ҳолда кенгайтириши тобора кескин тус олмоқда. Бундай шароитда халқаро ҳамжамиятнинг биргаликда саъй-ҳаракат олиб бориши жуда муҳим. Жавоҳарлаъл Неру номидаги университет ҳузуридаги Хитой ва Жануби-Шарқий Европани ўрганиш маркази таҳлилчиларининг айтишича, ёшлар орасида экстремистик ғоялар тарқалишининг олдини олишда ШҲТ Минтақавий аксилтеррор тузилмаси доирасида ҳамкорликдаги аниқ чора-тадбирларни жадаллаштириш долзарб вазифадир.\nШу маънода, давлатимиз раҳбари томонидан ёшларни турли ёт ғоялардан асраш, уларнинг замонавий таълим-тарбия олиши, комил инсон бўлиб вояга етиши, маърифий исломнинг эзгуликка, тинчликка ва сабр-тоқатга ундайдиган соф қадриятларини кенг тушунтириш бўйича белгиланган чора-тадбирлар, таклифлар дунё ҳамжамияти томонидан кенг қўллаб-қувватланмоқда.\nСамарқанд шаҳрида Ислом ҳамкорлик ташкилоти кўмагида Имом Бухорий номидаги халқаро тадқиқот марказининг ташкил этилиши миллатлараро, маданиятлараро муносабатларни мустаҳкамлаш, ёшларнинг диний экстремизм, терроризм таъсирига -тушиб қолишининг олдини олиш, ёш авлод онгида бузғунчи ғояларга қарши мафкуравий иммунитетни шакллантиришда амалий қадам ҳисобланади.\nДарҳақиқат, Ўзбекистон нафақат мусулмон дунёсида, балки бутун халқаро ҳамжамиятда ислом тамаддуни ривожланиши ҳамда маърифий исломнинг қадриятлари тарқалишининг бешиги сифатида тан олинган. Бугун ҳаётнинг ўзи биз танлаган йўлнинг тўғрилигини кўрсатмоқда. Шуни қайд этиш керакки, терроризмга ва диний экстремизмга қарши курашиш масалалари билан шуғулланадиган кўплаб эксперт ҳамда мутахассислар ушбу масалада якдил хулосага келишган. Яъни муайян террорчилик кўринишларига қарши нафақат қатъий чоралар кўриш, айни пайтда терроризм ғоясига қарши туришнинг самарадорлигини тубдан ошириш, унинг жамият тафаккурига кириб келиши йўлларига мустаҳкам тўсиқларни қўйиш зарур.\nОстона саммитида Ўзбекистон ШҲТнинг асосий тамойилларини сақлаш ва ҳимоя қилишнинг кафолати сифатида ўз нуқтаи назарини яна бир карра тасдиқлади.\nБугунги кунда дунё шиддат билан ўзгариб бораётган, ён-атрофимиздаги воқеалар жадал ривожланаётган, қарама-қаршилик ва можаролар кучайиб, жаҳон бозорларида беқарорлик ва мавҳумлик сақланиб қолинаётган бир шароитда ШҲТнинг Хартияси ва бошқа асосий ҳужжатларида мустаҳкамлаб қўйилган принципларга қатъий амал қилиш ва бундай ёндашувни янада -мустаҳкамлаш ўта долзарб аҳамиятга эга. Шу нуқтаи назардан, давлатимиз раҳбариятининг қарорлар қабул қилишда консенсус принципи сақлаб қолиниши ва барча тарафларнинг манфаатларини инобатга олишга содиқлиги ташкилотнинг ички бирдамлиги ва очиқлигини таъминлашда ҳамда унинг пароканда бўлиб кетишининг олдини олишда муҳим омил бўлади.\nЭкспертлар фикрича, Ўзбекистоннинг изчил ва ўзгармас нуқтаи назари туфайли ШҲТ тинчликпарвар ташкилот сифатида ҳеч қандай блокка қўшилмаслик йўлидан бормоқда. Саммит давомида давлатимиз раҳбари томонидан илгари сурилган ташаббуслар Ўзбекистоннинг ШҲТ фаолиятида иштирок этиш бўйича асосий вазифа ва устувор йўналишларни ишлаб чиқишдаги чуқур ўйланган ҳамда оқилона ёндашувини кўрсатди.\nЎзбекистон Республикаси Президенти ҳузуридаги Стратегик ва минтақалараро тадқиқотлар институти етакчи илмий ходими.


Обуна бўлиб хато қилмабман… – Jurnalist\nR S2020-01-15T10:45:34+05:0015 Yanvar, 2020|Умумий янгиликлар|\n“Hurriyat” газетасини илк сонларидан бошлаб ўқиб бораяпман, ҳақиқатан ўқимишли, мақолалари сермазмун. Билдимки, 2020 йил учун ушбу газетага обуна бўлиб, хато қилмаган эканман. Масалан, газетанинг 8 январь 2-сонини қўлга олдим, тарки одат амри маҳол, деганларидек, газетанинг сўнгги саҳифасига дарров қарадим. “Сўз ва оҳанг бирлиги” сарлавҳали мақолага кўзим тушди. Санъаткор Собиржон Мўминов ижоди ҳақида экан, ўқий бошладим.\nХонанданинг сеҳрли овози бор, халқона оҳанг, миллий калорит мужассам. Қўшиқлари мазмунли, маъноли дилга яқин. Ўар бир жумлани эътибор билан ўқидим. Тўғриси, мазза қилдим.\nСанъатдаги сеҳрли овоздан тортиб, сермазмун қўшиқлар ҳақида сўз кетар экан, сўз ортидан сўз эргашар деганларидек, санъат оламидаги айрим “бўғиқ” овозли ҳаваскорларга ҳам навбат келган. Менимча, саҳнадаги қулоқни қоматга келтириб ёки бошга оғриқ чиқарадиган «жипир-жипир», “жаранг-журунг” қўшиқларнинг (агар қўшиқ деб бўлса) кўпайгани, яна салбий фикр, танқидларга қарамай, гўё ўзини ушбу соҳани бедаво дардга чалиш учун санъатга урган каби фаолиятини давом эттираётганларни алоҳида қаламга олиш керакка ўхшайди…\nЯқинда ўзбек киночилари ишлаган “Истамбуллик миллионер” фильмини кўрдим. Кинони ҳар ҳолда кўрса бўлади. Муҳаммадисо Абдулхайировнинг иккига бўлиниб роль ўйнашлари кўпайиб, айтарли одамлар эътиборини тортмай қўйгани рост. Лекин кинонинг охирида Жаҳонгир Позилжоновнинг меҳмонларга айтиладиган мулозаматли гаплари фонга қўйилибди. Шунчалар бачкана, рости чидаш жуда қийин! Яна алмойи-жалмойи сўзлари орасида “тўйчилик-да, тўйчилик”, деган жойлари ҳам бор. Жаҳонгир Позилжоновнинг бундай расвои раддибало “қўшиқча”ларига аллақачон “ўрганиб” қолганмиз. Лекин, унинг ортидан эргашиб, саҳнага чиқаётган ёшларнинг кўплиги киши дилини хира қилади.\nБундай қўшиқчиларга қарата “сиз айтган бирорта қўшиқда инсонларни маънавиятини оширувчи ибратли сўз учрайдими?” — дегинг келади. Ойиша, Жумагул ва яна бир-икки қизни “ойнаи жаҳон” орқали чақириб, қўшиқчи бўлиб олганлар қўшиқчилик соҳасини йиҚиштириб, жарчилик қилса бўларкан. Камига ўзбек киносини ҳам ўтмаслаштираётган қўшиқчиларнинг қилмиши одамга алам қилади.\n“Наво” телеканалида “Янги овоз” шоуси эфирга узатилаётганди. Тўхтаб қолгандек, чунки ҳар доим кузатиб борардим. Ана шу кўрсутувда чиққан қўшиқчи ёшлар ҳақиқий маънода истеъдодли, иқтидорли ёшлар. Мени айтмабди, мени ёзмабди, демак мен яхшиман, деган қўшиқчилар юқоридаги санъаткорлар қатори ҳаваскорлардан бўлса, бир яхши таклифим бор:\nЯхши шоирларимиз кўп-ку, Усмон Азим, Сирожиддин Саййид, Зебо Мирзо, Шоира Шамс, Иқбол Мирзо, Маҳмуд Тоир ва бошқалар. Шуларга мурожаат қилиб, мазмунли шеърларни қўшиқ қилишса, уларни ҳеч ким танқид остига олмасди. Аммо қўшиғим бугун яшасин, эртага ўзим билан бирга кетса ҳам майли, дейдиганлар бўлса, яна ўзлари билишади…\nМанба: «Ҳуррият» газетаси.


Роналду Португалия терма жамоасидан кетиши мумкинлиги ҳақидаги саволларга жавоб берди\nМен қачон югура олмаслигимни ҳис қилсам, дарвозани ишғол қила олмай қолсам, кучимдан фойдалана олмасам бу ҳақда ўйлашим мумкин.\n18:54 23 Октябр 2021\nЎзбекистон баскетбол федерацияси янги лойиҳа устида иш бошлади\nFIBA Осиё минтақавий бюроси Тошкентда Ўзбекистон баскетбол федерацияси (ЎБФ) учун алоқа ва суратга олиш бўйича семинар ўтказди.\n14:20 23 Октябр 2021\nТошкентда ихтисослаштирилган дзюдо зали фойдаланишга топширилди\nДзюдо зали қисқа фурсатда бунёд этилган бўлиб, барча талабга жавоб беради.\n09:18 22 Октябр 2021\n12:41 20 Октябр 2021\nЖаҳон чемпионатида қатнашадиган фахрий дзюдочиларимиз таркиби маълум бўлди\nШу йилнинг 21-24 октябрь кунлари Португалия пойтахти Лиссабон шаҳрида дзюдо бўйича фахрийлар ўртасида Жаҳон чемпионати бўлиб ўтади. Мусобақада дунёнинг 4 қитъасидаги 43 та давлатдан жами 395 (376 эркак, 19 аёл) нафар фахрий дзюдочилар жаҳон чемпионати медаллари учун татамига чиқишади.\n12:34 20 Октябр 2021\nЎзбекистонлик шаҳматчилар ШҲТга аъзо мамлакатлар вакиллари ўртасидаги мусобақада муваффақият қозонди\nШанхай ҳамкорлик ташкилотига аъзо мамлакатлар ўртасида шахмат бўйича «2021 SCO National Chess Online Team Tournament» турнири ўтказилди.\n22:55 19 Октябр 2021\n09:02 18 Октябр 2021\nЖорий йил 29 сентябрдан 17 октябрга қадар Буюк Британиянинг Брекон шаҳрида ўтказилган разведка ва махсус бўлинмаларнинг «Кембрия патрули» халқаро мусобақасида дунёнинг жами 18 та давлатидан юздан ортиқ жамоалар иштирок этди.\n18:28 17 Октябр 2021\n21:59 16 Октябр 2021\nСув полоси бўйича жаҳон чемпионатида Ўзбекистон терма жамоаси 13-ўринни қўлга киритди. Бу энг яхши натижа\nШу пайтгача ватерполчиларимиз Жаҳон чемпионатлари тарихида 13-ўринни эгаллашмаган эди.\n12:02 16 Октябр 2021\nShowing 1-10 of 2,015 items.


19:40 / 14.03.2018\nАҚШнинг Колорадо штатидаги Канна-Крикда олиб борилган археологик қазилмалар вақтида 16-асрга мансуб испан тўппончасининг тепкиси ва бошқа қисмлари топилди. Топилма испан мустамлакачилари Америкага аввал ҳисоблангандан олдинроқ келганларидан дарак бериши мумкин.\nТадқиқотчилар тўппончадан ташқари 16-асрнинг ўзига хос бронежилетларини топишган. Колорадо университети олимлари топилган тўппонча ўрта асрлардаги мушкетларнинг (пилта милтиқ) “аждоди” бўлиши мумкинлигини айтишмоқда. Бу тўппонча ўқотар қуроллар орасида ёши бўйича мутлақ рекорд ўрнатиши мумкин.\nАҚШдаги Walmart гипермаркетида отишма содир этилди, қурбонлар бор\nФутбол ҳаками унга мушт туширган футболчини ҳибсга олмоқчи бўлди


Қирқбўғим ўти – medu.uz – Дорилар ҳақида маълумотлар ўзбек тилида\nHome Йўриқномалар Қирқбўғим ўти\nПрепаратнинг савдо номи: Қирқбўғим ўти.\nТаркиби: Тритерпен сапонинлар, алкалоидлар, кремний ва олма кислотаси, минерал тузлар, ошловчи моддалар, флавон гликозидлар (изокверцитрин, лютеолин 5-гликозид, эквицетрин) саклайди.\nТаърифи: Тешик диаметри 7 мм бўлган элакдан ўтказилган, қисман тугунли ва қинли поя ва шохча бўлакчалари; ранги кулранг-яшил; ҳиди суст; таъми бир оз нордонрок.\nEquisetaceae оиласига мансуб, ёввойи, кўп йиллик ўтсимон қирқбўғим – Equisetum arvense L, ўсимлигининг ёз давомида йиғилган ва қуритилган ер устки вегетатив новдалари.\nСийдик хайдовчи хусусиятга эга.\nЮрак қон-томир ва ўпка-юрак етишмовчилиги туфайли келиб чиқадиган димланиш холатларини даволашда кўлланилади. Сийдик пуфаги яллиғланишида ва сийдик йўллари касаллигида сийдик хайдовчи восита сифатида ишлатилади.\nДамлама кўринишида қабул қилинади. Дамламани тайёрлаш учун 10 г ўтни сирланган идишга солиб, устидан 200 мл (1 стакан) хона ҳароратидаги қайнаган сув қуйилади, қопқоқ билан ёпилади ва қайнаётган сув ҳаммомида 15 минут давомида қиздирилади, кейин 45 минут давомида хона ҳароратида совутилади, дока орқали сузиб олинади ва қолган хом-ашё сиқилади ва тайёрланган дамламани хажми қайнатилган сув билан 200 мл га етказилади. Дамламани салқин жойда 2 суткагача сақлаш мумкин.\nИчга кунига 1/4 стакандан 3-4 маҳал қабул қилинади.\nПрепарат нефротоксик таъсир қилиши мумкин. Препаратга ўта сезувчанликда аллергик таъсирланишлар кузатилиши мумкин.\nҚуллаш мумкин бўлмаган холатлар\nНефритлар, нефрозо-нефрит ва препаратга якка тартибда ўта сезувчанлик.\n30 г, 50 г, 100 г дан картон ёки полиэтилен қутиларда ва 20 кг, 25 кг, 30 кг дан қопларда, бўхчаларда.\nҚора андиз илдизпоялари ва илдизлари28.05.2018Кейингиси


Якшанба, 25 Декабр 2016 12:36\nКонсьюмеризм (истеъмолчилик) замонавий маданиятда худди вабо сингари тарқалмоқда. Кўплаб инсонлар шопинг(харид) учун тўймас машиналарга айланишган, уларнинг ҳаёти савдо марказлари, чегирмалар, янги таклифлар атрофида ўралашиб қолган.\nИсломгача бўлган даврда – яъни жоҳилият вақтида – араблар ҳар турдаги бутларга сиғинишган, ота – боболарини буюклаштиришган, уларда қабилачилик, ирқчилик, жинсчилик кенг тарқалган. Қуръон ва Мухаммад пайғамбарнинг (соллоллоҳу алайҳи васаллам) юборилиши нафақат мана шу бузуқ одатларга қарши восита, балки инсониятнинг исталган муаммоларини еча оладиган дастур ҳам бўлди.\nҲозирги кунимизда биз “янги жоҳилият”ни бошдан кечирмоқдамиз, бут ва санамлар, ота – боболар ўрнига яшаш тарзини бизга машҳурлар белгилаб беришмоқда, аёл рекламада сексуал (жинсий, шаҳвоний) объект сифатида фойдаланилмоқда (тириклайин кўмишга ўхшатмаяпсизми?), ва албатта консьюмеризм (истеъмолчилик) ибодатхонаси (савдо маркази)даги энг муҳим маросим – албатта шопингдир!\nБиламизки, кўпчилик ҳар қандай саволга ҳалол ва ҳаром чегараси нуқтаи назаридан жавоб кутишади. Агар сиз улар тоифасига кирсангиз, балки давомини ўқимаганингиз маъқул, чунки сиз қидирган нарсангизни топмайсиз.\nЎз ҳолатингизни ўзингиз кўпроқ билишингизга асосланган ҳолда ҳалол ва ҳаром атамаларидан жавоб қидиришни сизга тақдим этамиз, унинг ўрнига биз пулни сарфлаш ва унга қандай муносабатда бўлишга доир ислом одоб – аҳлоқ қоидаларини ўрганишга ҳаракат қилиб кўрамиз.\nЖобир ибн Абдуллох (розияллоҳу анҳу)дан хабар берилишича: “Бир куни Умар ибн Хаттоб менинг гўшт кўтариб кетаётганимни кўрди”, “Бу нима Жобир?” – деб сўради у. Мен: “Гўшт егим келди ва мен уни сотиб олдим”, - деб жавоб бердим [тахминларга кўра у вақтларда гўшт ҳашамат белгиси бўлган]. “Нимайки ҳохласанг, ҳаммасини сотиб олаверасанми? Сени "Кофир бўлган кимслар дўзахга кўндаланг қилинадиган Кунда (уларга дейилур): «Сизлар ўз ҳузур-ҳаловатларингизни ҳаёти дунёларингиздаёқ кетказдингиз ва улардан фойдаланиб бўлдингиз. Энди Бугун Ерда ноҳақ кибру ҳаво қилганларингиз ва итоатсиз жазоланурсизлар” (Ахқоф сураси, 20 ояти қўрқитмайдими?”\nБунга жавобан кимдир ушбу хадисни раддия сифатида келтириши мумкин:\n“Исрофга йўл қўймай ва такаббурлик қилмаган ҳолда е, ич, кийин ва садақа қил”, деганлар” (Имом Аҳмад ва Абу Довуд ривояти). Бошқа бир ривоятда келтирилишича, Набий соллаллоҳу алайҳи ва саллам шундай деганлар: “Исроф қилмаган ҳолингизда енглар, ичинглар, кийининглар, чунки Аллоҳ Ўз неъматларини бандаларида кўришни хоҳлайди” (Имом Аҳмад ривояти).\nҚўшнидан қолиб кетмаслик\nБу ибора кўпчиликка таниш, у сизда мавжуд нарсани (уй – жой, машина, кийим – кечак ва хоказо) қўшнингизда бор нарса билан солиштириш маъносини англатади.\nБу яқиндагилар билан мусобақалашиш учун ўзининг реал эҳтиёжлари ва ҳаттоки моддий имкониятларидан қатъий назар, намоишкорона харид ва сарф – ҳаражатни англатади.\nИжтимоий тармоқлар ва йўлдошли телевидения замонасида “қўшни” яқиндаги қўшни бўлиши шарт эмас, у дунёнинг нариги чеккасида яшовчи исталган инсон бўлиши мумкин.\nАниқланишича, ҳар бир истеъмолчи ўзида бор бўлган нарсадан (агарда бор бўлса) кўнгли тўлмайди ва ўзининг қандайдир шартли “қўшни”си билан мусобақалашишга уринади (ўз тасаввурига кўра), бу чексизликка қадар давом этаверади.\nҲеч ким ҳасадни замонавий капитализм кашф қилди деб таъкидлай олмайди – бу ҳислат инсон яратилган даврдан бошлаб унга ҳосдир, Қобил ва Хобил воқеасини эслаш кифоядир\nБундан ташқари, эгалик қилиш истаги Одамга яратилганидаёқ солинган эди. Лекин, ўзининг салбий жиҳатларини тан олиш ва уларга қарши курашиш билан ўз ҳаётини, ўзини тенглаштириш ва бошқаларга бўлган қарашларини аниқлаб беришни назорат қилувчи восита бўлишига имкон беришнинг фарқи бор.\nШундай қилиб, “қўшнидан қолиб кетмаслик” принципи консьюмеризм (истеъмолчилик) маданиятини аниқлаб беради.\nЛибосини ижарага олган бой\nСахихул Бухорийда Каъб ибн Молик розияллоҳу анҳу – Табукда бўлган жангда иштирок этишдан бош тортган бой инсон, росулуллоҳ соллолоҳу алайҳи васалламнинг саҳобалари ҳақида ибратли ривоят бор. Мусулмонлар унга 50 кун бойкот эълон қилишган, Аллоҳ томонидан бу масалага ойдинлик киритилмагунича, у билан гаплашиш таъқиқланган эди. Каъб умматдан узоқ муддатга узиб қўйилганидан сўнг, Аллоҳ таоло унинг тавбасини қабул қилди ва росулуллоҳ соллоллоҳу алайҳи васаллам бу қувончли ҳабарни мусулмонларга етказдилар. Каъбнинг ўзи бу ҳақда нималарни сўзлаб берган?\n“Эллигинчи куннинг тонгида уйларимиздан бирининг орқасида намозни адо қилдим. Биз ҳуддики ер бизга торлик қилаётгандай ҳолатда эдик ва менинг кўнглим ғаш эди. Сал олдинроқ мен ўзимга Сал тепалигида чайла қурган эдим ва одатда ўша ерда бўлардим. Ўша ерда мен шу тепаликкача етиб келган қаттиқ қийқириқни эшиттим. Кимдир қаттиқ бақирарди: “Эй Каъб ибн Молик! Хурсанд бўлавер!” Мен юзтубан йиқилиб тушдим, англадимки, озодлик келди. Росулуллоҳ соллоллоҳу алайҳи васаллам бомдод намозини адо этиш вақтида одамларга Аллоҳ бизни авф этгани хабарини берибди ва шунда одамлар бизга бу хушхабарни етказишга отланишибди. Менинг иккита биродарларимга одамлар бу хабарни етказиш учун яёв кетишибди. Менга эса одам отда келди.\nАслам авлодидан бўлган хабарчи тоғгача от чоптириб келган – ахир овоз отга қараганда тезроқ етиб борадику. Мен овозини эшитган одам менинг ёнимга етиб келганда, ушбу хушхабарни етказди, мен қувончдан устимдаги иккита кийимни ечдим ва унга ёпиб қўйдим. Аллоҳга қасамки, ўша пайтда менда шундан бошқа нарса йўқ эди. Кейин мен қарзга кийим олиб, уларни кийиб олдим. Сўнгра Аллоҳнинг росули олдига отландим...”.\nБу жуда ҳам ибратли ҳикоя, бой саҳобалар ҳаётидан муҳим бир жиҳатни олишимиз мумкин: демак, уларнинг нима кийсам экан деб ярим соат бош қотирадиган кийим – кечакларга тўла шкафлари бўлмаган! Ҳаммага маълумки, Каъб бой бўлган, бу ҳақда Бухорий томонидан келтирилган ҳикоянинг биринчи қисмида ўқишимиз мумкин.\nШунчаки, аввалги мусулмонларда эҳтиёждан ортиқча кийим – кечак сотиб олиш одати бўлмаган.\nШунинг учун, биз бу дунёда ҳам, абадий ҳаётда ҳам нимагадир эришмоқчи бўлсак, ўз эҳтиёжларимиз, бюджетимиз, сарф – ҳаражатларимиз ҳақидаги тасаввурларимизни қайта шакллантиришимиз талаб этилади.\n“(Баҳиллик билан) қўлингизни бўйингизга боғлаб ҳам олманг! (Исрофгарчилик қилиш билан) уни бутунлай ёзиб ҳам юборманг! Акс ҳолда, маломат ва ҳасратда қолурсиз”. (Исро сураси, 29)\n Моида сураси, 27-31.\n Яна ўша уч кишининг (тавбаларини ҳам қабул қилдики), то уларга кенг ер торлик қилиб қолгунча ва диллари сиқилиб, Аллоҳ(нинг ғазаби)дан фақат Унинг Ўзига тавба қилиш билангина қутулиш мумкин эканини билгунларича (яъни,тавба қилишга муваффақ бўлмаган эдилар). Сўнгра (Аллоҳ) тавба қилишлари учун уларга тавба йўлини очди. Албатта Аллоҳ тавбаларни Қабул қилгувчи, Меҳрибондир. (Тавба сураси, 118)\n« Мусулмон мамлакатларида сайёҳларнинг аҳлоқ қоидалари\tИсломдаги қатламлар: Бузғунчиси ҳам бор, бунёдкори ҳам... »


Магнус Карлсен шахмат бўйича жаҳон чемпиони унвонини ҳимоялай олди\nШанба, 11 Декабр\nНорвегиялик гроссмейстер Магнус Карлсен шахмат бўйича жаҳон чемпиони тожи учун россиялик Ян Непомняшийга қарши баҳснинг 11-партиясида ғалаба қозониб, муддатидан олдин навбатдаги чемпионликни таъминлади.\nКарлсеннинг ушбу ғалабасидан кейин умумий ҳисоб 7,5:3,5 кўринишини олди. Шу тариқа, 31 ёшли амалдаги жаҳон чемпиони ўз унвонини тўртинчи марта ҳимоялай олди. У 2013 йилдан бери шахмат қироли тожини ўзида сақлаб келмоқда.\nЧемпионлик учун учрашув Дубайда 26 ноябрда бошланганди. Гроссмейстерлар ўртасидаги дастлабки бешта ҳамда 7- ва 10-партиялар дуранг натижа билан якунланганди, 6-, 8- ва 9-партияларда Карлсеннинг қўли баланд келганди.\nДастлаб учрашув 14 та партиядан ёки иштирокчилардан бири 7,5 очко йиғгунча давом этиши режалаштирилганди. 14 та партия ўйналгандан кейин дуранг ҳисоб қайд қилинса, унда тай-брейк ўтказилиши кўзда тутилган. Бироқ иш бунгача бормади.\nКарлсен 16-жаҳон чемпиони ҳисобланади. 2013 йилда у амалдаги чемпион билан кураш олиб боришга даъвогарлар турнирида ғалаба қозониб, шу йилнинг ўзида чемпионлик унвони учун баҳсда ўша вақтдаги “шахмат қироли” ҳиндистонлик Вишванатан Анандни доғда қолдирганди.\n2014 йилда Карлсен чемпионлик баҳсида яна Ананддан қўли баланд келган, 2016 йилда эса россиялик Сергей Карякинни мағлуб этган. 2018 йилда норвегияликка америкалик Фабиано Каруананинг ҳам “тиши ўтмаган”.\nКарлсен Халқаро шахмат федерацияси рейтингида 1-ўринни, унинг тенгқури бўлган Непомняший эса 5-ўринни эгалламоқда.\nшахмат Магнус Карлсен\nНодирбек Абдусатторов — шахматнинг рапид йўналишида жаҳон чемпиони\nБаҳодир Жалолов профессионал боксдаги 9-жангида ҳам нокаут билан ғалаба қозонди\nБокс бўйича ЖЧ. Куба 1-ўринни эгаллади, Ўзбекистон 10-поғона билан кифояланди\nБокс бўйича ЖЧ. Мадияр Саидраҳимов 4 карра жаҳон чемпионига ютқазиб, бронза медалини қўлга киритди


Меҳнат жароҳати сабабли етказилган зарар қандай тўланади | BUXGALTER.UZ\n– Ходим меҳнат вазифаларини бажараётган вақтида меҳнат жароҳати олган бўлса, иш берувчи унга етказилган зарарни, башарти жабрланувчининг ўз айби билан зарар етказилганлигини исботлаб беролмаса, тўлиқ ҳажмда тўлаши шарт .\nИш берувчи томонидан соғлом ва хавфсиз меҳнат шароитлари яратиш тадбирлари таъминланмаганлиги (меҳнатни муҳофаза қилиш, техника хавфсизлиги, саноат санитарияси қоидалари ва шу кабиларга риоя қилмаслик) туфайли олинган меҳнат жароҳати унинг айби билан содир этилган деб ҳисобланади .\nХодимнинг иш берувчининг ҳудудида ҳам, унинг ташқарисида ҳам меҳнатда майиб бўлиши, шунингдек иш берувчи томонидан ажратилган транспортда иш жойига келаётган ёки ишдан қайтаётган вақтда шикастланиши натижасида соғлиғига етказилган зарар учун иш берувчи моддий жавобгар бўлади.\nИш берувчи зарарни тўлашни рад этганда, ушбу масала суд томонидан ҳал қилинади .\nМеҳнат жароҳати натижасида ходимнинг соғлиғига етказилган зарар учун қуйидаги тўловлар тўланади :\nБундан ташқари, ходимга етказилган маънавий зарар қопланиши мумкин . Бундай қоплам шакли (пул ёки бошқа моддий) ва миқдори ходим ва иш берувчи ўртасидаги келишувга мувофиқ равишда (низо келиб чиққан тақдирда – суд томонидан) белгиланади.\nЙўқотилган иш ҳақи жабрланувчининг меҳнатда майиб бўлишига қадар олган ўртача ойлик иш ҳақига нисбатан фоиз ҳисобида, унинг касбга оид меҳнат қобилиятини йўқотганлик даражасига мувофиқ белгиланадиган ҳар ойлик тўловлар тарзида қопланади .\nБалоғатга етмаган ходимларга етказилган зарар умумий тартибда тўланади, бироқ тўлов миқдори БҲМнинг 5 бараваридан кам бўлмаслиги керак .\nМеҳнат қобилиятини йўқотиш даражасини тиббий-меҳнат эксперт комиссияси (ТМЭК) соғлиққа шикаст етказилиши оқибатларига қараб 5%дан 100%гача бўлган чегарада белгилайди .\nЙўқотилган иш ҳақи таркибига нималар киради?\nХодимнинг солиқлар ушлаб қолинмасдан олдин ҳисобланган суммалардаги йўқотилган иш ҳақи таркибига қуйидагилар киритилади :\nҳам асосий иш жойидан, ҳам ўриндошлик бўйича ишлайдиган жойидан меҳнат шартномаси бўйича тўланадиган, ЖШДС солинадиган барча турдаги меҳнат ҳақи (шу жумладан иш вақтидан ташқари ишлар, дам олиш ва байрам кунларидаги ишлар ҳамда бир неча лавозимда ишлаганлик учун тўланадиган ҳақ);\nфуқаровий-ҳуқуқий шартнома бўйича тўланадиган, ЖШДС солинадиган даромадлар;\nтадбиркорлик фаолиятидан олинадиган даромад (солиқ инспекциясининг маълумотлари асосида);\nвақтинча меҳнатга қобилиятсизлик даври ҳамда ҳомиладорлик ва туғиш таътили учун тўланган нафақалар.\nБир йўла бериладиган тўловлар – фойдаланилмаган таътил учун тўланадиган пул, меҳнат шартномаси бекор қилингандаги ишдан бўшатиш нафақаси ҳисобга олинмайди.\nЖабрланувчига майиб бўлиши сабабли тайинланган ногиронлик пенсияси, худди шунингдек соғлиғига зарар етказилмасидан олдинги ва ундан кейинги бошқа турдаги пенсиялар, нафақалар ва бошқа шунга ўхшаш тўловлар эътиборга олинмайди ва зарарни қоплаш миқдорини камайтиришга сабаб бўлмайди (зарарни қоплаш ҳисобига киритилмайди).\nЗарарни қоплаш ҳисобига шунингдек жабрланувчи соғлиғига шикаст етказилганидан кейин оладиган иш ҳақи (даромади) ҳам киритилмайди .\nАгар майиб бўлгунига қадар жабрланувчининг мулкий аҳволини яхшиловчи ўзгаришлар содир бўлган (иш ҳақи оширилган, юқорироқ ҳақ тўланадиган ишга ўтказилган ва ҳ.к.) бўлса, унинг ўртача ойлик иш ҳақини аниқлашда у тегишли ўзгаришдан кейин олган ёки олиши лозим бўлган иш ҳақигина ҳисобга олинади .\nЎртача ойлик иш ҳақи (даромад) соғлиққа шикаст етказилишидан олдинги ишланган 12 ой ичидаги иш ҳақининг умумий суммасини 12 га бўлиш йўли билан ҳисоблаб чиқилади.\nЗарар етказилган пайтгача жабрланувчи 12 ойдан кам ишлаган ҳолларда ўртача иш ҳақи соғлиққа шикаст етказилишидан олдинги амалда ишланган ойлардаги иш ҳақининг умумий суммасини ана шу ойлар сонига бўлиш йўли билан ҳисоблаб чиқилади .\nЖабрланувчи тўлиқ ишламаган ойлар унинг хоҳишига кўра бундан олдинги тўлиқ ишланган ойларга алмаштирилади ёки уларни алмаштириш имконияти бўлмаганда ҳисобдан чиқариб ташланади .\nМеҳнат жароҳати олганда йўқотилган иш ҳақини ҳисоб-китоб қилиш\nХодим 2020 йил августда меҳнат жароҳати олди. ТМЭК хулосасига кўра касбга оид меҳнат қобилиятини йўқотиш даражаси – 30%. Ходимнинг асосий иш жойи бўйича иш ҳақи 2 000 000 сўмни ташкил этади (меҳнат жароҳати олган йилдан олдинги йил давомида). Бундан ташқари, ходим фуқаровий-ҳуқуқий шартнома бўйича 2020 йил апрель, май ва июнь ойларида ҳар ой учун 500 000 сўмдан олган.\nАввал ўртача ойлик иш ҳақини ҳисоблаймиз:\n[(2 000 000 х 12) + (500 000 х 3)] : 12 = 2 125 000 сўм.\nТўланиши лозим бўлган йўқотилган иш ҳақи:\n2 125 000 х 30% = 637 500 сўм.\nШу тариқа, жабрланувчига ҳар ой 637 500 сўм миқдорида йўқотилган иш ҳақи тўланади.\nИш берувчи жабрланувчининг қандай қўшимча харажатларини тўлайди?\nҲар ой ўртача ойлик иш ҳақини тўлашдан ташқари, иш берувчи жабрланувчининг қуйидаги қўшимча харажатлари ўрнини ҳам қоплаши зарур:\nдаволаниш, протез қўйдириш, қўшимча овқатланиш, дори-дармонлар сотиб олиш;\nмахсус транспорт воситаларини сотиб олиш (уларнинг қиймати доирасида);\nбошқа турдаги ёрдамни олиш, агар ходим ТМЭК томонидан ёрдамнинг ушбу турларига муҳтож деб топилган бўлса ва уларни тегишли ташкилотлардан бепул олиш ҳуқуқига эга бўлмаса;\nжабрланувчи билан иш берувчи ўртасида зарарни тўлаш бўйича низо юзага келганда, агар низо жабрланувчининг фойдасига ҳал қилинган бўлса, адвокат ёллаш харажатлари.\nДори-дармонлар сотиб олиш учун қилинган харажатлар даволовчи шифокор томонидан ёзиб берилган белгиланган шаклдаги рецепт ҳамда пул тўланганлиги тўғрисидаги чек тақдим этилганда иш берувчи томонидан жабрланувчига тўланади .\nМахсус тиббий парваришга муҳтож бўлган жабрланувчи учун қўшимча харажатлар ҳар ойда МҲЭКМнинг 70,3%и даражасида, уй шароитида парвариш қилиш учун эса ойига МҲЭКМнинг 17,6%и даражасида этиб белгиланади .\nБошқа қўшимча харажатлар миқдори тегишли ташкилотларнинг счётлари ва бошқа ҳужжатлар асосида ёхуд жабрланувчи томонидан ушбу харажатлар қилинган вақтдаги нархларга мувофиқ аниқланади .\nБир йўла бериладиган нафақа қанча миқдорда тўланади?\nИш берувчи ўртача ойлик иш ҳақи ва қўшимча харажатларни тўлашдан ташқари тўлайдиган бир йўла бериладиган нафақа миқдори жабрланувчининг бир йиллик иш ҳақидан кам бўлмаслиги керак . Нафақанинг аниқ миқдори корхонанинг жамоа шартномасида, агар бундай шартнома тузилмаган бўлса, – иш берувчи билан ходимларнинг вакиллик органи ўртасидаги келишувга биноан белгиланади . Яъни нафақа миқдорини локал тартибда, корхонанинг молиявий имкониятларидан келиб чиққан ҳолда бир йиллик иш ҳақидан юқори миқдорда ҳам белгилаш мумкин.\nБир йиллик иш ҳақи ўртача ойлик иш ҳақини 12 га кўпайтириш йўли билан аниқланади.\nОлинган жароҳат сабабли нафақани ҳисоб-китоб қилиш учун йиллик иш ҳақини аниқлаш\nЖабрланувчининг ўртача ойлик иш ҳақи 1 500 000 сўмни ташкил этади. Корхонанинг жамоа шартномасида ходимнинг соғлиғига зарар етказилгани муносабати билан бир йўла бериладиган нафақа йиллик иш ҳақи миқдорида этиб белгиланган. Иш берувчи жабрланувчига қуйидаги суммани тўлаши керак:\n1 500 000 х 12 = 18 000 000 сўм.\nМеҳнат жароҳати сабабли етказилган зарар учун тўлов қанча вақт тўланади?\nЙўқотилган иш ҳақи ТМЭК хулосаси билан меҳнат жароҳати сабабли касбга оид меҳнат қобилияти йўқотилганлиги белгиланган муддат давомида, қўшимча харажатлар эса уларга бўлган эҳтиёж белгиланган муддат давомида тўланади.\nМеҳнат жароҳати олгандан кейин меҳнат муносабатларини тўхтатиш зарарни тўлашдан озод қилмайди .\n– Жабрланувчига нормалар доирасида бериладиган юқорида кўрсатилган барча тўловларга ЖШДС солиш мақсадида даромад сифатида қаралмайди .\nАгар тўланаётган бўлса, маънавий зарарни компенсация қилиш бўйича пуллик тўловлар тарзидаги бошқа даромад бундан мустасно .\nКорхона меҳнат жароҳати олган ходимга кўрсатилган мажбурий тўловлардан ташқари:\nмоддий ёрдам тўлаши мумкин . Бир йилда МҲЭКМнинг 4,22 бараваригача миқдорда тўланган бундай ёрдамга ЖШДС солинмайди ;\nқандайдир ТМҚни совға қилиши мумкин . Бир йилда МҲЭКМнинг 2,11 бараваригача бўлган қийматдаги совға тарзидаги даромадга ЖШДС солинмайди .\nЖабрланувчи меҳнат қобилиятини қисман сақлаб қолган бўлса, унга тўланадиган иш ҳақидан ташқари барча тўловларга ижтимоий солиқ ҳисобланмайди.


28 июн 2022, Тошкент вақти: 16:32\nЎзбек мухолифати вакиллари бундан аввал ҳам халқаро ҳамжамият диққатини Ўзбекистондаги инсон ҳуқуқларининг ночор вазиятига жалб этиш мақсадида Европанинг турли шаҳарларида норозилик акциялари ўтказган.\nКузатувчиларга кўра¸ Ўзбекистонда мустақил журналист ва ўзгача фикрловчиларга қарши кўтарилган янги репрессия тўлқини¸ халқаро майдонда¸ қарийб одатий ҳолдек қабул қилинди ва лозим эътибор қозонмади.\nКейинги ҳафталар ичи Ўзбекистонда яна мустақил журналист¸ ҳуқуқ фаоллари ва ўзгача фикрловчи ëшларнинг қамоққа олиниб¸ улардан айримларининг узоқ муддатга озодликдан маҳрум этилиши халқаро майдондаги кундалик шов-шувли хабарлар тоғи остида кўмилиб кетгандек.\nБу жараëннинг бир қисми - қолган саноқли мустақил журналистлардан яна айримларининг таъқибга учраши¸ матбуот эркинлигини ҳимоя қилувчи айрим гуруҳлар¸ қолаверса хориждаги ҳуқуқ ва мухолифат фаоллари эътиборини ўзига тортди¸ холос.\n"Саккиз нафар журналистнинг қамоққа олиш билан Ўзбекистон ҳукумати ўзининг Европа ва Марказий Осиёда журналистлар учун энг ёмон мамлакат эканлигини тасдиқлади", дея таъкидланди Журналистларни ҳимоя қилиш қўмитаси тарқатган баëнотда.\nҚўмита¸ Ўзбекистон ҳукуматини зудлик билан икки журналист, сўнгги ойда ҳибсга олинган - Дилмурод Саййид ва Кушодбек Усмоновларнинг озод этилишини талаб қилмоқда.\nЎзбекистондаги маҳкум журналистларни озод қилиш бизнинг ҳам талабимиз¸ дейди Бирдамлик ҳаракати матбуот вакили Юсуф Расулов.\n- Кейинги пайтда бир қанча журналистларнинг¸ жумладан Дилмурод Саййиднинг ҳибсга олиниши норозиликларни янада кучайтирди. Мана шу мақсадда Бирдамлик ҳаракати мухолифатдаги бошқа ташкилотлар билан биргаликда акция бошлади.\nБу тадбир икки ҳафта давом этади. Икки ҳафта давомида Стокҳолм марказидаги марказий майдонда ўзбек мухолифати фаоллари пикет ўтказишади¸ дейди Юсуф Расулов.\nЮсуф Расуловга кўра бундай тадбирлар ўзбек мухолифати томонидан олдин ҳам ўтказилган.\n- Бу акциядан қандай натижа бўлиши ҳақида олдиндан бир гап айтиш қийин. Чунки шу пайтгача хорижда шунақа бир қанча акциялар бўлиб ўтган¸ лекин уларнинг таъсири у қадар сезилмаган¸ дейди Юсуф Расулов.\nИнсон ҳуқуқлари фаоли Умида Ниëзовага кўра¸ Ўзбекистонда қамоққа олинган журналистлар ҳимояси учун қилинаëтган тадбирларнинг шашти баланд эмас.\n- Уларнинг ҳимояси учун деярли ҳеч қандай тадбир ўтказилаëтгани йўқ. Мухолиф руҳдаги бир нечта интернет сайтлари улар ҳақда мақола чиқаришди ва Ню Йоркдаги журналистларни ҳимоя қилувчи комитет ўзининг пресс-релизини чиқарди. Шу билан уларнинг ҳимоясини деярли ҳеч ким олиб бораëтгани йўқ.\nЎзбекистондаги вазият ҳар доим ëмон¸ деб айтилади.Охирги пайтда шу нарса сезилаяптики¸ янги репрессия ëки янги журналистлар билан боғлиқ воқеалардан халқаро ҳамжамият чарчагандай.\nМасалан¸ Ўзбекистонда қийноқлар борлигини ҳамма билади. Лекин ҳамма бу вазиятга ўрганиб қолгандай ва халқаро саҳнада бу борада Ўзбекистонга бўлган танқидлар камроқ эшитилади¸ дейди Умида Ниëзова.\nУмида Ниëзова Ўзбекистон ичида қолган ҳуқуқ ҳимоячилари фаоллашувидан умид қилади.\n- Ўзбекистон ичкарисидаги ва ташқарисидаги мавжуд инсон ҳуқуқлари ташкилотлари ва инсон ҳуқуқларини таъминлашни истаганлар фаолроқ ишлаши керак.\nБўлаëтган воқеалар ҳақида қаттиқроқ гапириш керак. Халқаро ҳамжамиятнинг эътиборини яна ҳам кўпроқ Ўзбекистонга қаратиш керак¸ дейди Умида Ниëзова.\nЎзбекистон ичидаги журналистлар қўрқув ва таҳлика ичида яшамоқда. Журналистларнинг қамалиши ҳақидаги хабарлар бизнинг шаштимизни сусайтирмоқда¸ деди ўз исми очиқланишини истамаган журналист.\n- Олиб борилаëтган бу фаолиятдан 1937 йилларнинг ҳиди келади¸ дейди ўз исми очиқланишини истамаган журналист.\nЛондондаги мустақил таҳлилчи Алишер Илҳомов назарида Ўзбекистон ҳукумати журналистларни қамоққа олиш билан мамлакат ичидаги ўзга фикрлаш истагида бўлганларга қўрқув муждаси юбормоқда.\n- Ўзбекистон шарқий Европа ва собиқ совет давлатлари ичидаги маҳкум журналистлар сони бўйича биринчи ўринга чиқди. Кейинги ҳибсга олишлар ҳукуматнинг сал бўлса ҳам ўзгаришга мойил эмаслигини кўрсатди. Сўз эркинлигининг Ўзбекистонда аҳволи ўзгаришсиз қолмоқда¸ дейди Алишер Илҳомов.\nАлишер Илҳомовга кўра¸ Европа Иттифоқининг Ўзбекистон билан мулоқот сиëсати ҳам жиддий самара бермаган.


Миллий терма жамоа тўлиқ таркибда машғулотларга киришди / CHAMPIONAT.asia\n03:05А Серия. “Интер” “Рома” билан ўз майдонида дурангга рози бўлди 5 03:00Лига 1. “ПСЖ” мағлубиятга учради 29 03:00Olamsport: Конор Хабибни икки раунддаёқ нокаут қила олади, Емельяненконинг қачон жанг қилиши маълум 0 02:59Ла Лига. “Барселона” меҳмонда йирик ҳисобда ғалаба қозонди 188 01:00“Реал” Кейн учун 226 миллион евро тўлашга тайёр, аммо “Тоттенхэм” бунга ҳам рози эмас 13 00:18Томас Мюллер “Бавария” тарихига кирди 5 00:07Рафинья Алькантара “Интер” билан шартнома имзолаш учун Миланга етиб келди.(Фото) 4 23:58Спортчилар ижтимоий тармоқларда 10 23:45Лига 1. “Монако” ўз майдонида ғалаба қозонди 2 23:35Криштиану Роналду юзидан жароҳат олди. (Фото) 39 23:25Зидан: Бизга ғалабалар cерияси керак 26 23:15Кепа эртаги тугади. Дарвозабон “Атлетик” билан шартномасини узайтиришга рози бўлди 7 23:00АПЛ. “Тоттенхэм” сафарда “Саутгемптон”ни енга олмади 19 22:35“Лестер” ҳужумчиси жамоани тарк этиши аниқ бўлди 5 22:16Фабио Квальярелла: Хет-трикни ўзимга бағишлайман 15\nМиллий терма жамоа тўлиқ таркибда машғулотларга киришди\n03 сен 10:36\nИорданияга қарши ЖЧ-2014 саралаши, плей-офф учрашувларига тайёргарлик кўраётган Ўзбекистон миллий терма жамоаси 2 сентябрь куни тўлиқ таркиб билан машғулотларга киришди.\nМиржалол Қосимов бош мураббийлигидаги Ўзбекистон миллий терма жамоаси 28 август куни Тошкентда Иорданияга қарши плей-офф учрашувларидан олдинги йиғинини бошлаган эди. Ўтган дам олиш кунлари ҳориж чемпионатларида тўп сураётган миллий терма жамоа аъзолари тур учрашувларида майдонга тушишди ва 2 сентябрь куни Тошкентдаги йиғинга қўшилишди. Эслатиб ўтамиз, миллий терма жамоа бош мураббийи Миржалол Қосимов 6 ҳамда 10 сентябрь кунлари Иордания миллий терма жамоасига қарши бўлиб ўтадиган учрашувлар учун жами 25 нафар футболчини терма жамоа йиғинига жалб этган.\nТаэкидлаш жоиз, Ўзекистон миллий терма жамоаси делегацияси 6 сентябрь куни Амман шаҳрида бўлиб ўтадиган плей-оффнинг дастлабки ўйинида иширок этиш учун 5 сентябрь куни Иордания пойтахтига чартер рейс билан учиб кетади. Аммандаги учрашув Тошкент вақти билан 21:00да бошланади.\nЎзбекистон ҳамда Иордания миллий терма жамоалари ўртасидаги плей-оффнинг жавоб учрашуви 10 сентябрь куни Тошкентдаги «Пахтакор» стадионида ўтказилади.\nИспания чемпионатининг 20-турида "Реал" ўз майдонида... 288\nЛа Лига. “Бетис” — “Барселона” LIVE\nИспания чемпионатининг навбатдаги турида “Барселона” “Бетис” меҳмони... 149\nАргентиналик афсонавий футболчи Диего Марадона "Реал"... 106


“Мароқанд Сифат Текстил” МЧЖ кластерида қуйи бўғин фаолияти йўлга қўйилади | O'zLiDeP\nБугунги кунда ҳар бир соҳада инновация ва изланиш янги ютуқларга эришиш, мустаҳкам рақобатни йўлга қўйишда муҳим омил бўлмоқда. Хусусан, мамлакатимизда аграр соҳани ислоҳ қилиш, қишлоқ хўжалигида ҳам замонавий усуллардан оқилона фойдаланиш ижобий самаралар бермоқда.\nПрезидентимиз Ўзбекистон пахтачилигининг келажаги сифатида қаралаётган кластер усулига алоҳида эътибор қаратган. Хусусан, бу истиқболли тажрибани кенг ёйиш мақсадида мамлакатимиздаги ўттиздан зиёд енгил саноат корхонасига тўрт юз минг гектардан кўпроқ пахта майдонлари бириктириб берилган.\nМасалан, қишлоқ хўжалигида кластер усулининг жорий этилиши ерни шудгорлашдан ҳосилни етиштиришгача, хом ашёдан тайёр маҳсулотгача бўлган жараёндаги кўп босқичли комплекс ёндашув тизимини яратди. Айниқса, енгил саноат корхоналарининг хом ашё етиштириш манбаи саналган деҳқон ва фермер хўжаликлари билан ҳамкорлигини янада мустаҳкамлашда мазкур усул яхши натижалар бермоқда.\nВилоятимиздаги кластерлардан бири сўнгги йилларда “Мароқанд Сифат Текстил” МЧЖ кластер Иштихон ва Нарпай туман фермерлари билан бирга ишлаб мана бугун пахта шартномавий режасини бажарди.\nИштихон туманининг 16 та муқобил машина-трактор парки ҳудудида 255 та фермер хўжаликлари пахта ҳосилини йиғиб-териб олиш ишларида қатнашди.\nМавжуд 8 620 гектар майдонга ғўзанинг серҳосил навлари экилиб, “Мароқанд Сифат Текстил” МЧЖ кластер корхонаси билан биргаликда 25 424 тонналик пахта хирмони яратишди.\nТумандаги “Равот Қўрғони”, “Мурод Жўраев”, “Шариф Одилов”, “Баҳрин Қаҳрамони” муқобил машина-трактор парклари ҳамда “Дуторчи”, “Султон Нур”, “Домла Аброрий”, “Арзиқуллик Ислом”, “Ўртақишлоқ”, “Лалмикор дала саховати” фермер хўжаликлари мавсумда илғорлар қаторида бўлди.\nОқ олтинимизни нобуд қилмасдан териб олишда АҚШдан олиб келинган баҳоси 3,5 миллиард сўм бўлган олтита “JOHN DEERE” пахта териш машинаси фермерларимиз ишини енгил қилмоқда. Ҳар бир машина кунига туманимиз хирмонига 35-40 тоннадан пахта териб қул меҳнатини енгиллаштирмоқда, - дейди “Мароқанд Сифат Текстил” МЧЖ кластерининг Иштихон туман буйича директор Ахатулло Каримов.\nНарпай туманининг 17 та муқобил машина-трактор парки ҳудудида 218 та фермер хўжалиги пахта ҳосилини йиғиб-териб олиш ишларида қатнашди.\n10 762 гектар майдонда ғўзанинг серҳосил навлари экилиб, “Мароқанд Сифат” масъулияти чекланган жамияти кластер корхонаси билан биргаликда 33 минг 430 тонналик пахта хирмони яратилди. Ҳосилдорлик ҳар гектардан 31,1 центнерни ташкил этди.\nТумандаги “Сурайё”, “Ваҳоб Равшанов”, “Сабрина Сарварбек”, “Абду Ёвқоч”, “Хондамир Даласи”, “Ҳусан Бекмуров”, “Иззат”, “Мурод бобо”, “Камчатка Қўрғони”, “Ҳадича Араббой”, “Марзия Икромова”, “Нарпай Сардоба”, “Оптима Агро”, “Абдусалом Хушматов”, “Ойтўла”, “Омад”, “Озод” фермер хўжаликлари мавсумда илғорлар қаторида бўлди.\nЕтиштирилган ҳосилни саранжомлашда тумандаги “Мароқанд Сифат Текстил” МЧЖ кластер ва фермер хўжалиги ишчи-ходимлари фаоллик кўрсатди.\nПартиянинг вилоят ва Иштихон туман Кенгаши ходимлари ҳамда туман Кенгаши депутатлари “Мароқанд Сифат Текстил” МЧЖ кластери жамоасига партиянинг дастурий мақсад ва вазифаларини тарғиб қилиб, партия аъзолигига даъват қилинди.


ЁМОН ГУМОН ВА ҲИҚДУ ҲАСАД\nБу нарсалар ҳам ёмонликнинг турлари, ёмон ахлоқнинг кўринишилари қаторига киради. Биз ёмон гумон деб таржима қилган маъно диний адабиётимизда бадгумонлик деб ҳам давоми...\n7078 05:00 / 02.03.2017\nАбу Барза алАсламий розияллоҳу анҳудан ривоят қилинади .Расулуллоҳ соллаллоҳу алайҳи васаллам .Эй тили билан иймон келтириб қалбига иймон кирмаганлар жамоаси давоми...\n2951 05:00 / 02.03.2017\nАллоҳ таолонинг маърифати ва ваъдасининг тасдиғи ҳосил бўлса ҳамда умрнинг қисқалиги англаб етилса, ўша қисқа умрда қисқаликка йўл қўймаслик вожиб бўлади. Нафс давоми...\n4152 05:00 / 02.03.2017\n.Ғурур, сўзининг зийракликдаги нуқсон ва ғафлат туфайли алданиб қолиш, деган маъноси бор. Ғурурнинг таърифида уламолар бир ndash бирини тўлдирувчи маъноларни давоми...\n2709 05:00 / 02.03.2017\nАллоҳ таоло .Ва, албатта, сен улкан хулқдасан,, деган. Бу ояти карима Пайғамбар алайҳиссалом учун катта ва олий баҳодур. Аллоҳ у зотга хитоб қилиб, у кишининг давоми...\n2379 05:00 / 02.03.2017\nАбу Асма розияллоҳу анҳудан ривоят қилинади .Ким биродари учун дуо қилса, жаннатнинг хурфасида бўлади,, деди. Абу Қилобага .Жаннатнинг хурфаси нима, дедим. давоми...\n2735 05:00 / 02.03.2017\nАллоҳ таоло .hellipшойи ипаклардан яхши либослар киярлар. Улар у ерда сўриларда ёнбошлаган ҳолда бўлурлар. Нақадар яхши савоб ва нақадар яхши жой,, деган.Шарҳ Аллоҳ давоми...\n5647 05:00 / 02.03.2017\nАвф ибн алҲорис ибн атТуфайлдан ривоят қилинади. У Оишанинг она бир акасининг ўғли .Оишага у берган мол ёки ато ҳақида Абдуллоҳ ибн Зубайр .Аллоҳга қасамки, Оиша давоми...\n3757 05:00 / 02.03.2017\nАбу Ҳурайра розияллоҳу анҳудан ривоят қилинади.Набий соллаллоҳу алайҳи васаллам .Албатта, Аллоҳ аксани яхши кўради ва эснашни ёмон кўради. Бас, ким акса ургандан давоми...\n20576 05:00 / 02.03.2017\nИбн Аббос розияллоҳу анҳудан ривоят қилинади.Набий соллаллоҳу алайҳи васаллам.Сен биродарингла жанжаллашма ва у билан мазаҳлашма. Унга бир ваъда бера туриб, сўнг давоми...\n2161 05:00 / 02.03.2017\nАбу Ҳурайра розияллоҳу анҳудан ривоят қилинади.Набий соллаллоҳу алайҳи васаллам.Икки нарса бор. Умматим уларни тарк қилмайди. Бири ўлганга йиғлаш, иккинчиси давоми...\n2098 05:00 / 02.03.2017\nАраб тилида муомала қилиувчиларга хатари бор ҳар бир муомалага қимор дейилади. Бошқача қилиб айтганда ғолиб мағлубдан бирор нарса оладиган ҳар бир ўйинга қимор давоми...\n4235 05:00 / 02.03.2017


АҚШ кемаси қароқчилар қўлида\n16 май 2021, Тошкент вақти: 06:45\nСомали яқинида қароқчилар ҳужумига учраган кеманинг америкаликлардан иборат экипажи кема назоратини қайтариб олди.\nБироқ кема капитани қароқчилар қўлида асир қолмоқда.\nЧоршанба куни рўй берган воқеада америкалик денгизчилар биринчи марта қароқчилар ҳужумига учради.\nПентагон воқеа жойига ҳарбий кема юборилганини маълум қилди.\nАҚШ Давлат котиби Ҳиллари Клинтон халқаро ҳамжамиятни қароқчилик “офатига” қарши чора кўришга чақирди.\nАҚШ байроғи остидаги юк кемаси Кенияга инсонпарварлик ёрдамини олиб кетаётганида қароқчилар ҳружига учради.


Васил Худак: Европа инвестиция банки Ўзбекистонга 500 миллион евро ажратади\nВасил Худак: Европа инвестиция банки Ўзбекистонга...\n22.05.2018 12:54 0 1077\nЕвропа инвестиция банки(ЕИБ) Ўзбекистонда энергия ва сув тежамкорлиги соҳасидаги лойиҳаларни молиялаштириш учун 100 миллион евро ажратади.\nБундан ташқари, “Ўзавтосаноат” ва «Peugeot Citroёn» компаниялари қўшма корхонасига 60 миллион евро сармоя киритади. Кеча ўтказилган брифингда бу ҳақда мазкур молия муассасаси вице-президенти Васил Худак айтиб ўтди. Бу ҳақда «Халқ сўзи» хабар берди.\nУ молиялаштиришнинг барча манбалари 500 миллион евро эканлигини таъкидлаган. Мазкур маблағлар ҳадли кредитлар доирасида йўналтирилади.\n«Ўзбекистон ҳукумати билан биз маблағ ажратишимиз мумкин бўлган аниқ лойиҳаларни муҳокама қилаяпмиз. Энергия тежамкорлиги соҳасида қайта тикланувчи энергия манбалари жабҳасида фаолият юритаётган кичик ва ўрта корхоналарни, қолаверса, энергиядан янада самарали фойдаланиш имконини яратувчи лойиҳаларни молиялаштиришни режалаштирмоқдамиз. Ҳукумат билан сув хўжалигини бошқариш борасида ҳамкорлик қилишга келишиб олдик. Чекка ҳудудлар аҳолисини сув билан таъминлаш, ичимлик суви сифатини яхшилашни истаймиз», — дейди у.\nМуҳокамалар чоғида ЕИБ қатор ҳудудлар, хусусан, Андижон шаҳри инфратузилмаларини ривожлантириш, маҳаллий ўзини ўзи бошқариш секторини модернизация қилиш, республика шаҳарларини иситиш тизимини такомиллаштириш ишларида иштирок этиш имкониятларини ҳам кўриб чиқаяпти.\nВасил Худак икки томонлама шартномалар Ўзбекистон Республикаси Президентининг жорий йил октябрь ойида Европа Иттифоқининг Брюсселдаги қароргоҳига ташрифи доирасида имзоланиши кутилаётганини эътироф этган.\nЖамият 24/01, 20:25


13:00 / 12.05.2020 1711 pdf Ўқиш режими + -\nУламолар жумҳури Қуръоннинг Қуръон билан насх бўлиши уч қисмдан иборат эканини айтганлар.\nҲукм ва тиловатнинг (лафзнинг) биргаликда насх бўлиши.\nБунда бир оятнинг лафзи Қуръондан кетказилади ва унинг ҳукмига амал қилиш ҳам тўхтатилади. Ушбу қисмдаги насх бор, деганлар: «Бу иш ақл жиҳатдан жоиздир, зотан, насх бандалар фойдаси учун хизмат қилади. Аллоҳнинг Ўзи истаганда насх қилаверади, У Зот қилган нарсасидан сўралмайди», дейдилар.\nУларнинг энг машҳур далиллари қуйидаги ҳадисдир.\n«Қуръонда нозил бўлган нарсаларнинг ичида «ҳаром қилувчи маълум ўнта эмизиш» бор эди, кейин «маълум бешта» билан насх қилинди. Расулуллоҳ соллаллоҳу алайҳи васаллам вафот қилганларида улар Қуръонда қироат қилинаётган нарсалар ичида эди».\nШофеъий ва Ҳанбалий мазҳаблари ушбу ривоятга амал қилиб, «Шаръий эмизиш собит бўлиши учун беш марта тўйиб эмиш керак», деганлар.\nҲанафий ва Моликий мазҳаблари эса бу ривоят ўта мушкул ривоят, дейишган. Чунки Қуръонда ўн марта сўриш ҳақида ҳам, беш марта сўриш ҳақида ҳам ҳеч қандай оят бўлмаган. Кейин, агар бор бўлса, Пайғамбаримиз соллаллоҳу алайҳи васаллам вафот этганларида ўқиб турилган бўлса, нима учун ҳозир ўқилмайди? Бунга ўхшаш саволлар жуда кўп. Уламолар ушбу ривоят ҳақида кўп баҳс юритганлар. Охири ушбуга ўхшаш иборалар ўша вақтда саҳобаларнинг ўзларига маълум нарсалар бўлган, деган хулосага келганлар.\nАслида бунга ўхшаган гап-сўзлар ҳар замонда, ҳар маконда ва ҳар бир жамиятда бўлиб туради. Жамият аъзолари ўзларига маълум сабабларга кўра, баъзи маъноларни ифода қилишда ўзига хос ибораларни ишлатадилар. Мазкур ибораларнинг ортида турган маъноларни ўзларигина биладилар. Бу маъноларни уларнинг тилини билган, аммо жамият аъзолари орасидаги сирлардан хабардор бўлмаганлар англай олмайдилар. Оиша онамиз розияллоҳу анҳодан қилинган ривоятдаги сўзлар ҳам ана шундай гап бўлиши аниқ. Унинг маъноси «Қуръонда нозил бўлган ва ундан деб ўқиб турилган оятларнинг маъносига мос гап ёки шаръий ҳукм» дегани бўлиши мумкин.\nШу билан бирга, бу ривоят оҳод хабар эканига ҳамма иттифоқ қилган. Оҳод хабар эса Қуръони Карим бўла олмаслиги ҳам барчага маълум. Бинобарин, биргина оҳод хабарга суяниб, Қуръони Каримда ҳам лафзи, ҳам ҳукми насх қилинган оятлар бўлган, деган гапни айтишга ҳеч кимнинг ҳаққи йўқ.\nҚўполроқ қилиб айтадиган бўлсак, ушбу оҳод хабарга суяниб, баъзи кишилар «Қуръони Каримнинг Қуръони Карим билан насх бўлишида ҳам лафзи, ҳам ҳукми насх бўлган оятлар бор» деган қисмни очишган, холос.\n11:00 / 12.05.2020 1515\n15:02 / 12.05.2020 848\n2542 05:00 / 23.01.2017\n62. Огоҳ бўлингким, Аллоҳнинг дўстларига хавф йўқдир ва улар хафа ҳам бўлмаслар.Ҳа, Аллоҳнинг дўстларига ҳам бу дунёда ва ҳам охиратда ҳеч қандай хавф йўқдир. Улар давоми...\n2613 05:00 / 23.01.2017\n2601 05:00 / 23.01.2017